cometadata/datacite-titles-descriptions-related-identifiers huggingface dataset:
DOI: 10.6084/m9.figshare.13655570
title: Supplementary Material for: Medullary Blood Oxygen Level-Dependent MRI Index (R2*) is Associated with Annual Loss of Kidney Function in Moderate CKD

description: <b><i>Background:</i></b> The estimated glomerular filtration rate (eGFR) is frequently used to monitor progression of kidney disease. Multiple values have to be obtained, sometimes over years to determine the rate of decline in kidney function. Recent data suggest that functional MRI (fMRI) methods may be able to predict loss of eGFR. In a prior study, <i>baseline</i> data with multi-parametric MRI in individuals with diabetes and moderate CKD was reported. This report extends our prior observations in order to evaluate the temporal variability of the fMRI measurements over 36 months and their association with annual change in eGFR. <b><i>Methods:</i></b> Twenty-four subjects with moderate CKD completed 3 sets of MRI scans over a 36-month period. Blood oxygenation level-dependent (BOLD), arterial spin labeling perfusion, and diffusion MRI images were acquired using a 3 T scanner. Coefficients of variation was used to evaluate variability between subjects at each time point and temporal variability within each subject. We have conducted mixed effects models to examine the trajectory change in GFR over time using time and MRI variables as fixed effects and baseline intercept as random effect. Associations of MRI image markers with annual change in eGFR were evaluated. <b><i>Results:</i></b> Multi-parametric functional renal MRI techniques in individuals with moderate CKD showed higher temporal variability in R2* of medulla compared to healthy individuals. This was consistent with the significant lower R2* in medulla observed at 36 months compared to baseline values. The results of linear mixed model showing that R2*_Medulla was the only predictor associated with change in eGFR over time. Furthermore, a significant association of medullary R2* with annual loss of eGFR was observed at all the 3 time points. <b><i>Conclusions:</i></b> The lower R2* values and the higher temporal variability in the renal medulla over time suggest the ability to monitor progressive CKD. These were confirmed by the fact that reduced medullary R2* was associated with higher annual loss in eGFR. These data collectively emphasize the need for inclusion of medulla in the analysis of renal BOLD MRI studies.
DOI: 10.6084/m9.figshare.13655570.v1
title: Supplementary Material for: Medullary Blood Oxygen Level-Dependent MRI Index (R2*) is Associated with Annual Loss of Kidney Function in Moderate CKD

description: <b><i>Background:</i></b> The estimated glomerular filtration rate (eGFR) is frequently used to monitor progression of kidney disease. Multiple values have to be obtained, sometimes over years to determine the rate of decline in kidney function. Recent data suggest that functional MRI (fMRI) methods may be able to predict loss of eGFR. In a prior study, <i>baseline</i> data with multi-parametric MRI in individuals with diabetes and moderate CKD was reported. This report extends our prior observations in order to evaluate the temporal variability of the fMRI measurements over 36 months and their association with annual change in eGFR. <b><i>Methods:</i></b> Twenty-four subjects with moderate CKD completed 3 sets of MRI scans over a 36-month period. Blood oxygenation level-dependent (BOLD), arterial spin labeling perfusion, and diffusion MRI images were acquired using a 3 T scanner. Coefficients of variation was used to evaluate variability between subjects at each time point and temporal variability within each subject. We have conducted mixed effects models to examine the trajectory change in GFR over time using time and MRI variables as fixed effects and baseline intercept as random effect. Associations of MRI image markers with annual change in eGFR were evaluated. <b><i>Results:</i></b> Multi-parametric functional renal MRI techniques in individuals with moderate CKD showed higher temporal variability in R2* of medulla compared to healthy individuals. This was consistent with the significant lower R2* in medulla observed at 36 months compared to baseline values. The results of linear mixed model showing that R2*_Medulla was the only predictor associated with change in eGFR over time. Furthermore, a significant association of medullary R2* with annual loss of eGFR was observed at all the 3 time points. <b><i>Conclusions:</i></b> The lower R2* values and the higher temporal variability in the renal medulla over time suggest the ability to monitor progressive CKD. These were confirmed by the fact that reduced medullary R2* was associated with higher annual loss in eGFR. These data collectively emphasize the need for inclusion of medulla in the analysis of renal BOLD MRI studies.
DOI: 10.14457/cu.the.2015.983
title: การสื่อสารนักลงทุนสัมพันธ์ของบริษัทในตลาดหลักทรัพย์แห่งประเทศไทยกับพฤติกรรมของนักลงทุนไทยรายบุคคล

description: การวิจัยครั้งนี้เป็นการศึกษาการสื่อสารนักลงทุนสัมพันธ์ของบริษัทในตลาดหลักทรัพย์แห่งประเทศไทยกับพฤติกรรมของนักลงทุนไทยรายบุคคล โดยมีวัตถุประสงค์ในการศึกษา ดังนี้ 1) เพื่อสำรวจและอธิบายการให้ความสำคัญต่อปัจจัยด้านภาพลักษณ์องค์กรของบริษัทในตลาดหลักทรัพย์ในมุมมองของนักลงทุน 2) เพื่อสำรวจและอธิบายการให้ความสำคัญต่อกิจกรรมความรับผิดชอบต่อสังคมของบริษัทในตลาดหลักทรัพย์ในมุมมองของนักลงทุน 3) เพื่อศึกษาความสัมพันธ์ระหว่างการให้ความสำคัญต่อปัจจัยด้านภาพลักษณ์องค์กรของบริษัทในตลาดหลักทรัพย์กับพฤติกรรมการลงทุนของนักลงทุน และ 4) เพื่อศึกษาความสัมพันธ์ระหว่างการให้ความสำคัญต่อกิจกรรมความรับผิดชอบต่อสังคมของบริษัทในตลาดหลักทรัพย์กับพฤติกรรมการลงทุนของนักลงทุน ซึ่งการเก็บข้อมูลแบ่งออกเป็น 2 ส่วน คือ ส่วนที่ 1 เป็นการสำรวจความคิดเห็นจากกลุ่มตัวอย่างที่เป็นนักลงทุน จำนวน 400 คน โดยใช้แบบสอบถามในการเก็บข้อมูล และส่วนที่ 2 เป็นการนำผลการสำรวจมาสัมภาษณ์เพื่อหาข้อมูลเชิงลึกจากนักลงทุนจำนวน 7 คน โดยใช้การสัมภาษณ์แบบเจาะลึก ผลของการวิจัย พบว่า นักลงทุนให้ความสำคัญกับ “ภาพลักษณ์ด้านสินค้าและบริการ” มากที่สุด รองลงมาคือ “ภาพลักษณ์ด้านผู้บริหาร” และ “ภาพลักษณ์ด้านองค์กร” ตามลำดับ ในส่วนของกิจกรรมความรับผิดชอบต่อสังคม พบว่า นักลงทุนไทยให้ความสำคัญกับกิจกรรม “การนำเอาแนวคิดความรับผิดชอบต่อสังคมมาประยุกต์ใช้ในกระบวนการขับเคลื่อนองค์กร” (Socially Responsible Business Practice) มากที่สุด ตามด้วย “การแบ่งกำไร ยอดขาย หรือสินค้า ในช่วงระยะเวลาช่วงใดช่วงหนึ่งที่กำหนดเพื่อนำไปพัฒนาสังคม” (Cause-Related Marketing) และ “การบริจาคเพื่อนำไปพัฒนาสังคม” (Corporate Philanthropy) ตามลำดับ ในส่วนของความสัมพันธ์ พบว่า การให้ความสำคัญต่อปัจจัยด้านภาพลักษณ์องค์กรของบริษัทจดทะเบียนในตลาดหลักทรัพย์มีความสัมพันธ์เชิงบวกในระดับปานกลางต่อพฤติกรรมการลงทุนของนักลงทุน และการให้ความสำคัญต่อกิจกรรมความรับผิดชอบต่อสังคมของบริษัทจดทะเบียนในตลาดหลักทรัพย์มีความสัมพันธ์เชิงบวกในระดับต่ำต่อพฤติกรรมการลงทุนของนักลงทุนด้วย
DOI: 10.14457/cu.the.2015.984
title: บุคลิกภาพผู้บริโภค ความเชื่อโชคลางและพฤติกรรมการซื้อเครื่องประดับหินสีมงคล

description: การวิจัยครั้งนี้มีวัตถุประสงค์เพื่อทราบถึง 1) ลักษณะบุคลิกภาพ ความเชื่อโชคลาง และพฤติกรรมการซื้อสินค้า 2) ความสัมพันธ์ของบุคลิกภาพ ความเชื่อโชคลาง และพฤติกรรมการซื้อสินค้า (ปัจจัยทางการตลาดและการสื่อสาร) 3) ความแตกต่างของการเปิดรับสื่อ ความเชื่อโชคลาง และพฤติกรรมการซื้อสินค้า (ปัจจัยทางการตลาดและการสื่อสาร) การวิจัยนี้เป็นการวิจัยเชิงปริมาณ (Quantitative research) โดยใช้วิธีวิจัยเชิงสำรวจ (Survey research method) แบบวัดผลเพียงครั้งเดียว (One – shot descriptive study) ด้วยเครื่องมือการเก็บข้อมูลจากแบบสอบถาม (Questionnaire) กับกลุ่มตัวอย่างที่ซื้อและสวมใส่หรือเคยสวมใส่เครื่องประดับหินสีมงคลอายุตั้งแต่ 18 ปีที่อาศัยอยู่ในจังหวัดกรุงเทพมหานคร จำนวน 400 คน การศึกษานี้ใช้ลักษณะบุคลิกภาพ 5 องค์ประกอบของ McCrae และ Costa ผลการวิจัยพบว่า กลุ่มตัวอย่างที่สวมใส่เครื่องประดับหินสีมงคลส่วนใหญ่มีบุคลิกภาพการแสดงตัว (Extraversion) และรองลงมา ได้แก่ บุคลิกภาพการมุ่งมั่นสู่ความสำเร็จ (Conscientiousness) ส่วนความเชื่อโชคลางในเครื่องประดับหินสี พบว่า ด้านการทำงานหรือการศึกษาเป็นความเชื่อที่กลุ่มให้ความสำคัญมากที่สุด รองลงมา คือ ด้านความรัก ด้านครอบครัว และด้านสุขภาพ ตามลำดับ ทั้งนี้กลุ่มตัวอย่างส่วนใหญ่สวมใส่สร้อยข้อมือและกำไลหิน โดยให้ความสำคัญกับรูปแบบและความสวยงาม (ลักษณะรูปทรง หรือสี) และราคาสินค้าที่ซื้อมักจะไม่เกิน 1,000 บาท ส่วนสถานที่ที่ซื้อส่วนใหญ่มักซื้อจากร้านค้าในห้างสรรพสินค้า ในการศึกษานี้พบว่า บุคลิกภาพของผู้บริโภค อันได้แก่ บุคลิกภาพการแสดงตัว (Extraversion), บุคลิกภาพความอ่อนไหว (Neuroticism) และบุคลิกภาพการเข้ากับผู้อื่นได้ดี (Agreeableness) มีความสัมพันธ์กับความเชื่อโชคลางในเครื่องประดับหินสี โดยเฉพาะบุคลิกภาพความอ่อนไหว (Neuroticism) มีความสัมพันธ์กับความเชื่อโชคลางทุกด้าน อันได้แก่ ด้านสุขภาพ ด้านการทำงานหรือการศึกษา ด้านครอบครัว และด้านความรัก และยังพบว่า บุคลิกภาพของผู้บริโภคมีความสัมพันธ์กับพฤติกรรมการซื้อสินค้า อีกทั้ง ความเชื่อโชคลางทุกด้านมีความสัมพันธ์กับพฤติกรรมการซื้อสินค้าเช่นกัน ยกเว้น ประเด็นราคาสินค้าที่ไม่มีความสัมพันธ์กับความเชื่อโชคลางในด้านใดเลย นอกจากนี้ ยังพบว่ากลุ่มตัวอย่างที่สวมใส่เครื่องประดับหินสีมงคลที่เปิดรับสื่อแตกต่างกันมีความเชื่อโชคลางด้านสุขภาพและด้านครอบครัวแตกต่างกันอย่างมีระดับนัยสำคัญ รวมถึงมีการเปิดรับสื่อแตกต่างกันมีพฤติกรรมการซื้อสินค้าแตกต่างกันอย่างมีระดับนัยสำคัญ ในประเด็นอันได้แก่ ราคาของสินค้า, ช่องทางในการจำหน่ายสินค้า, คำบอกเล่าของนักโหราศาสตร์ และความเหมาะสมกับดวงชะตา ราศี
DOI: 10.14457/cu.the.2015.985
title: ความสัมพันธ์ระหว่างความพึงพอใจของผู้มีส่วนได้ส่วนเสียต่อการสื่อสารในภาวะวิกฤต และชื่อเสียงองค์กรของสถาบันการเงิน

description: การวิจัยครั้งนี้มีวัตถุประสงค์เพื่อ (1) สำรวจความพึงพอใจของผู้มีส่วนได้ส่วนเสียต่อการสื่อสารในภาวะวิกฤตขององค์กร(2) ศึกษาถึงชื่อเสียงองค์กรที่ประสบภาวะวิกฤตในมุมมองของผู้มีส่วนได้ส่วนเสีย (3) ศึกษาความแตกต่างของความพึงพอใจต่อการสื่อสารในภาวะวิกฤตขององค์กรระหว่างกลุ่มผู้มีส่วนได้ส่วนเสีย (4) ศึกษาความแตกต่างของชื่อเสียงองค์กรระหว่างกลุ่มผู้มีส่วนได้ส่วนเสีย และ (5) ศึกษาความสัมพันธ์ระหว่างความพึงพอใจของผู้มีส่วนได้ส่วนเสียต่อการสื่อสารในภาวะวิกฤตขององค์กรและชื่อเสียงองค์กร โดยใช้แนวทางการวิจัยแยกออกเป็น 2 ส่วน คือ (1) การวิจัยเชิงคุณภาพ โดยการศึกษาเอกสารที่เกี่ยวข้องและการสัมภาษณ์แบบเจาะลึก และ (2) การวิจัยเชิงปริมาณ ในรูปแบบการวิจัยเชิงสำรวจโดยใช้แบบสอบถามจากกลุ่มผู้มีส่วนได้ส่วนเสียที่มีอายุตั้งแต่ 15-60 ปี อาศัยอยู่ในกรุงเทพมหานคร แบ่งออกเป็น 2 กลุ่ม ได้แก่ กลุ่มลูกค้าจำนวน 200 คน และกลุ่มที่ไม่ใช่ลูกค้าจำนวน 200 คน รวมทั้งสิ้น 400 คน รวมถึง เป็นกลุ่มตัวอย่างที่รู้จักธนาคารไทยพาณิชย์และมีความรู้เบื้องต้นเกี่ยวกับภาวะวิกฤตที่เกิดขึ้นในกรณีไทยพาณิชย์และสถาบันเทคโนโลยีพระจอมเกล้าเจ้าคุณทหารลาดกระบัง (สจล.) คดียักยอกเงิน และกรณีมีผู้เสียชีวิตเนื่องจากระบบดับเพลิงอัตโนมัติทำงาน ผลการวิจัยพบว่า ผู้มีส่วนได้ส่วนเสียทั้งสองกลุ่มมีความพึงพอใจต่อการสื่อสารในภาวะวิกฤตขององค์กรอยู่ระดับปานกลาง และไม่พบความแตกต่างระหว่างกลุ่ม สำหรับชื่อเสียงองค์กรโดยรวมในสายตาของผู้มีส่วนได้ส่วนเสียเป็นชื่อเสียงเชิงบวกในระดับสูง ซึ่งพบความแตกต่างระหว่างกลุ่ม และความพึงพอใจต่อการสื่อสารในภาวะวิกฤตมีความสัมพันธ์กับชื่อเสียงองค์กรอย่างมีนัยสำคัญทางสถิติ
DOI: 10.14457/cu.the.2015.986
title: ค่านิยมและการใช้สื่อของเจเนอเรชั่นเบบี้บูมเมอร์ เอ็กซ์และวายไทย

description: งานวิจัยครั้งนี้มีวัตถุประสงค์เพื่อ 1. ศึกษาค่านิยมของเจเนอเรชั่นเบบี้บูมเมอร์ เอ็กซ์และวาย 2. ศึกษาการใช้สื่อของเจเนอเรชั่นเบบี้บูมเมอร์ เอ็กซ์และวาย 3. ศึกษาความสัมพันธ์ของค่านิยมและการใช้สื่อของเจเนอเรชั่นเบบี้บูมเมอร์ เอ็กซ์และวาย โดยการวิจัยแบ่งออกเป็น 2 ขั้นตอน ได้แก่ ขั้นตอนที่หนึ่งคือการพัฒนาเครื่องมือวัดค่านิยมไทย ซึ่งพัฒนามาจาก 3 แหล่งข้อมูลคือ แหล่งข้อมูลเอกสารเกี่ยวกับค่านิยม แหล่งข้อมูลผู้ทรงคุณวุฒิ จากการสัมภาษณ์เชิงลึกกับผู้ทรงคุณวุฒิ 9 ท่าน และแหล่งข้อมูลประชาชนกรุงเทพทั่วไป จากการสัมภาษณ์ปลายเปิดประชาชนเจเนอเรชั่นเบบี้บูมเมอร์ เอ็กซ์ และวาย เจเนอเรชั่นละ 150 คน จากนั้นนำข้อมูลจากแหล่งข้อมูลทั้งสาม มาจัดทำเครื่องมือวัดค่านิยม ขั้นตอนที่ 2 คือการศึกษาค่านิยมและการใช้สื่อของเจเนอเรชั่นเบบี้บูมเมอร์ เอ็กซ์และวาย ด้วยวิธีวิจัยเชิงสำรวจ 1,299 ชุด ประกอบด้วยเจเนอเรชั่นเบบี้บูมเมอร์ 438 ชุด เจเนอเรชั่นเอ็กซ์ 431 ชุด และเจเนอเรชั่นวาย 430 แล้วนำข้อมูลมาวิเคราะห์โดยใช้สิถิติเชิงพรรณนา และใช้สิถิติวิเคราะห์เชิงอนุมาน คือ การวิเคราะห์ปัจจัย (Factor Analysis) การวิเคราะห์ความแปรปรวนทางเดียว (One-way ANOVA) และการวิเคราะห์ค่าสัมประสิทธิ์สหสัมพันธ์เพียร์สัน (Pearson 's Correlation Coefficient) ผลการวิจัยพบข้อค้นพบตามวัตถุประสงค์คือ 1. ค่านิยมมีความเป็นระบบและมีความสัมพันธ์กัน และเจเนอเรชั่นที่ต่างกันมีค่านิยมที่ต่างกันทั้งในแง่ของลำดับและคะแนน อย่างไรก็ดีมีค่านิยมบางค่านิยมที่ลำดับใกล้เคียงกันทั้งสามเจเนอเรชั่น เช่น ค่านิยมเกี่ยวกับครอบครัว คือ การมีความสามารถในการเลี้ยงดูบิดามารดา การที่สมาชิกในครอบครัวมีอนาคตที่ดี และการมีครอบครัวที่มีความสุข และอบอุ่น ซึ่งเป็นค่านิยมห้าอันดับแรกของทุกเจเนอเรชั่น 2. เจเนอเรชั่นที่ต่างกันใช้สื่อต่างกันทั้งในแง่การเปิดรับสื่อและประเภทเนื้อหาของสื่อ อย่างไรก็ดีมีประเภทเนื้อหาของสื่อที่ทั้งสามเจเนอเรชั่นเปิดรับในลำดับที่ใกล้เคียงกัน เช่น เนื้อหาของสื่อประเภทข่าว ประเภทบันเทิง ประเภทขำขัน ตลก สนุกสนาน และประเภทการดูแลสุขภาพ ซึ่งเป็นประเภทเนื้อหาที่อยู่ในห้าอันดับแรกของทุกเจเนอเรชั่น 3. การเปิดรับสื่อมีความสัมพันธ์กับค่านิยมในระดับต่ำทั้งในทางลบและทางบวก
DOI: 10.14457/cu.the.2015.987
title: การสร้างตัวละครหลักและวิธีการเล่าเรื่องชายรักชายในสื่อบันเทิงไทย

description: การวิจัยครั้งนี้มีวัตถุประสงค์เพื่อศึกษาการสร้างตัวละครหลักและวิธีการเล่าเรื่องของชายรักชายในสื่อบันเทิงไทย เพื่อเป็นแนวทางการสร้างสรรค์ตัวละครหลักชายรักชายและวิธีการเล่าเรื่องของชายรักชายในสื่อบันเทิงไทย โดยศึกษาสื่อบันเทิงชายรักชายทั้งสื่อโทรทัศน์และภาพยนตร์กระแสหลัก จำนวน 23 เรื่อง ในช่วงระหว่างปี พ.ศ.2550-2558 งานวิจัยนี้ใช้ระเบียบวิธีวิจัยเชิงเชิงคุณภาพโดยวิเคราะห์เนื้อหาตัวบท ประกอบกับแนวคิดทฤษฎีเพศวิถี แนวคิดทฤษฎีการสร้างตัวละคร การเล่าเรื่อง และเอกสารที่เกี่ยวข้องกับสื่อบันเทิงชายรักชาย ผลการวิจัยพบว่าภาพจริงของชายรักชายในสังคมจะวิวัฒน์มากกว่าภาพของชายรักชายในสื่อบันเทิงเสมอ ผู้ผลิตสื่อบันเทิงจึงสร้างภาพสะท้อนของชายรักชายผ่านตัวละครและการเล่าเรื่องเพื่อลดความคลาดเคลื่อนของภาพมายาคติชายรักชาย โดยผู้วิจัยพบว่าองค์ประกอบการสร้างสรรค์ตัวละครหลักชายรักชายมี 4 รูปแบบ คือ ตัวละครชายรักชายภาพเหมารวม, ตัวละครชายรักชายชุดความคิดรักต่างเพศ, ตัวละครชายรักชายเจเนอเรชั่นวาย และตัวละครชายรักชายเควียร์ ส่วนวิธีการเล่าเรื่องของชายรักชายมี 3 รูปแบบ คือ การเล่าเรื่องการนิยามตนเอง, การเล่าเรื่องการเปิดเผยเพศวิถีตนเอง และการเล่าเรื่องในชีวิตประจำวัน การสร้างสรรค์ตัวละครและการเล่าเรื่องของชายรักชายดังกล่าวสามารถแบ่งยุคของสื่อบันเทิงชายรักชายตามยุคสมัยได้เป็น 2 ยุคใหญ่ๆ คือ สื่อบันเทิงชายรักชายในโลกทัศน์แบบเก่า และสื่อบันเทิงชายรักชายยุคใหม่ ทั้งนี้ภายใต้การนำเสนอสื่อบันเทิงชายรักชายได้สื่อสารโลกทัศน์ภาพของชายรักชาย 6 ด้าน ได้แก่ การเหมารวมของชายรักชาย, คู่ความสัมพันธ์ของตัวละครชายรักชาย, ปัญหาของบุคคลชายขอบที่สะท้อนในชายรักชาย, ความแตกต่างในวัฒนธรรมกลุ่มย่อย, โลกทัศน์วัยรุ่น, และการวิพากษ์สังคม
DOI: 10.14457/cu.the.2015.988
title: การใช้ประโยชน์และความพึงพอใจเว็บไซต์นิตยสารไลฟ์สไตล์ชายแนวสปอร์โนเซ็กชวล

description: การวิจัยครั้งนี้มีวัตถุประสงค์เพื่อ 1. สำรวจความต้องการข่าวสาร และการเปิดรับเว็บไซต์ นิตยสารไลฟ์สไตล์ชายแนวสปอร์โนเซ็กชวล 2. อธิบายลักษณะการใช้ประโยชน์เว็บไซต์นิตยสาร ไลฟ์สไตล์ชายแนวสปอร์โนเซ็กชวลของผู้ชายที่อาศัยอยู่ในเขตกรุงเทพมหานคร โดยใช้วิธีการวิจัยเชิง สำรวจ (Survey Research Method) ที่ใช้แบบสอบถามเป็นเครื่องมือในการเก็บข้อมูล โดยกลุ่ม ตัวอย่างเป็นผู้ชายผู้ใช้เว็บไซต์นิตยสารไลฟ์สไตล์ชายแนวสปอร์โนเซ็กชวลจำนวน 400 คน ผลการวิจัยสรุปดังนี้ 1. กลุ่มตัวอย่างมีอายุระหว่าง 23 - 30 ปีมากที่สุด มีสถานภาพโสด รายได้ต่อเดือน 30,001-45,000 บาท จบการศึกษาระดับปริญญาตรี และประกอบอาชีพพนักงานบริษัทเอกชน 2. ครึ่งหนึ่งกลุ่มตัวอย่างเริ่มเข้าชมเว็บไซต์นิตยสารไลฟ์สไตล์ชายครั้งแรกโดยเห็นจากเพื่อนแชร์ผ่านสื่ออนไลน์ และใช้งานเว็บไซต์มาแล้ว 1-2 ปี เกือบทั้งหมดเข้าชมเว็บไซต์ 1-4 วันต่อสัปดาห์ และมีระยะเวลาเข้าชมต่อครั้งนาน 15 นาที - 1 ชั่วโมง 3. ความต้องการเนื้อหาเว็บไซต์โดยรวมอยู่ในระดับสูง กล่าวคือ มีความต้องการเนื้อหาด้านการดูแลตนเอง เนื้อหาด้านผู้หญิง และเนื้อหาด้านไลฟ์สไตล์อยูาในระดับสูง ในขณะที่ความต้องการเนื้อหาด้านกีฬาอยู่ในระดับปานกลาง 4. กลุ่มตัวอย่างมีการใช้ประโยชน์จากเว็บไซต์ 5 แบบ ได้แก่ 1) เสริมความเป็นตัวตนแบบสปอร์โนเซ็กชวล 2) เกาะติดไลฟ์สไตล์ 3) อยากรู้อยากเห็นเฉพาะสิ่งที่สนใจ 4) ความเป็นอินโนเวเตอร์ (Innovator) ด้านเทคโนโลยี และ 5) สนทนากับบุคคลอื่น
DOI: 10.14457/cu.the.2015.989
title: เว็บ 2.0 กับการสื่อสารความรู้ทางวิทยาศาสตร์ในสังคมไทย

description: การวิจัยนี้มีวัตถุประสงค์เพื่อศึกษารูปแบบและกระบวนการการสื่อสารความรู้ทางวิทยาศาสตร์ในเพจเฟซบุ๊กและกระทู้เว็บไซต์พันทิปดอทคอม ห้องหว้ากอ และคุณลักษณะของเว็บ 2.0 ที่ช่วยปรับเปลี่ยนและสร้างประสิทธิภาพในการสื่อสารความรู้ทางวิทยาศาสตร์ในสังคมไทย โดยใช้วิธีการวิจัยเชิงปริมาณด้วยการวิเคราะห์เนื้อหาในเพจเฟซบุ๊กจำนวน 7 เพจ และกระทู้เว็บไซต์พันทิปดอทคอมจำนวน 5 กระทู้ เป็นเวลา 3 เดือน ตั้งแต่เดือนกรกฎาคมถึงกันยายน 2556 และการวิจัยเชิงคุณภาพด้วยการสัมภาษณ์เชิงลึกกลุ่มผู้ดูแลและผลิตเนื้อหาในเพจเฟซบุ๊กจำนวน 7 คน กระบวนการสื่อสารความรู้ทางวิทยาศาสตร์ในเพจเฟซบุ๊ก ประกอบด้วย การวางแผน การออกแบบ การพัฒนา การประเมินและการปรับปรุง โดยผลการวิจัยพบว่าปัจจัยที่มีผลต่อการมีส่วนร่วมในการสื่อสารความรู้ทางวิทยาศาสตร์ในเพจเฟซบุ๊กและกระทู้ห้องหว้ากอ เว็บไซต์พันทิป ได้แก่ (1) ความสม่ำเสมอในการโพสต์ (2) จำนวนโพสต์ (3) ลักษณะของเนื้อหา และ (4) การมีแพลทฟอร์มอื่นนอกเหนือจากเพจเฟซบุ๊กและกระทู้พันทิป โดยคุณภาพของเนื้อหาเป็นปัจจัยที่สำคัญที่สุดที่ส่งผลต่อการเข้าถึงโพสต์หรือกระทู้ และการมีปฏิสัมพันธ์ในเพจหรือกระทู้เว็บไซต์พันทิปดอทคอมนั้น เพจเฟซบุ๊กและกระทู้เว็บไซต์พันทิปดอทคอมคือตัวอย่างของเว็บ 2.0 ซึ่งมีคุณลักษณะที่ช่วยปรับเปลี่ยนและสร้างประสิทธิภาพในการสื่อสารความรู้ทางวิทยาศาสตร์ ได้แก่ คุณลักษณะการเปิดกว้าง คุณลักษณะการผลิตเนื้อหาโดยผู้ใช้ระดับปัจเจกและการนำเนื้อหาเข้าสู่ระบบโดยผู้ใช้ คุณลักษณะการสร้างสรรค์สิ่งใหม่จากพลังที่เชื่อมต่อกันของกลุ่มคนที่อยู่ในเครือข่าย และสถาปัตยกรรมแห่งการมีส่วนร่วม
DOI: 10.14457/cu.the.2015.990
title: เว็บ 2.0 กับการผลิตหนังสือจากเรื่องเล่าออนไลน์

description: การวิจัยฉบับนี้มีวัตถุประสงค์เพื่อศึกษาถึงคุณลักษณะของเรื่องเล่าออนไลน์ที่ได้รับการตีพิมพ์เป็นหนังสือ เปรียบเทียบระหว่างหนังสือที่ผลิตโดยสำนักพิมพ์และหนังสือที่ผลิตเอง นอกจากนี้ยังศึกษากระบวนการผลิตและจัดจำหน่ายหนังสือจากเรื่องเล่าออนไลน์ เปรียบเทียบระหว่างหนังสือที่ผลิตโดยสำนักพิมพ์และหนังสือที่ผลิตเอง และเพื่อศึกษาคุณลักษณะของเว็บ 2.0 ที่มีส่วนช่วยในการผลิตและจัดจำหน่ายหนังสือจากเรื่องเล่าออนไลน์ ผลการศึกษาพบว่าเรื่องเล่าออนไลน์ประเภทนวิยายที่ได้รับการตีพิมพ์เป็นหนังสือมีคุณลักษณะดังนี้ การสร้างโลกเหนือจินตนาการ การกำหนดรูปแบบความรักของตัวละคร การใช้ความรุนแรงของตัวละคร การสร้างตัวละครที่เป็นเพศทางเลือก และการสร้างตัวละครที่ดัดแปลงจากศิลปิน ในส่วนของเรื่องเล่าออนไลน์ประเภทการ์ตูนที่ได้รับการตีพิมพ์เป็นหนังสือมีคุณลักษณะดังนี้ การสร้างเนื้อหาจากเรื่องราวในชีวิตประจำวัน การสร้างอารมณ์ขัน การใช้ภาพเพื่อขับเน้นข้อความ และการดัดแปลงเนื้อหาและตัวละครจากสื่ออื่น ในส่วนของการผลิตและจัดจำหน่ายหนังสือ จากการศึกษาพบว่าในขั้นตอนการสร้างสรรค์ต้นฉบับนั้นระหว่างสำนักพิมพ์เป็นฝ่ายผลิตกับผู้เขียนเป็นผู้ผลิตนั้นไม่พบความแตกต่างกัน เนื่องจากเป็นช่วงที่ยังเป็นต้นฉบับอินเทอร์เน็ตอยู่ ในขั้นตอนการพัฒนาต้นฉบับและการผลิตหนังสือพบความแตกต่าง คือ การผลิตหนังสือด้วยสำนักพิมพ์มีการบริหารจัดการอย่างเป็นระบบ มีกลุ่มคนที่มีอาชีพในการผลิตหนังสือเป็นผู้ผลิต ในขณะที่การผลิตหนังสือโดยผู้เขียนผู้เขียนเป็นผู้ตัดสินใจและกระทำการทุกขั้นตอน ไม่มีหลักเกณฑ์ในการตัดสินใจที่แน่นอน ผู้เขียนเรียนรู้กระบวนการผลิตหนังสือด้วยตัวเอง ในขั้นตอนการจัดจำหน่ายพบว่าหลักการจัดจำหน่ายระหว่างการผลิตหนังสือโดยสำนักพิมพ์และผู้เขียนไม่แตกต่างกันมากนัก โดย การผลิตหนังสือโดยผู้เขียนจะวิธีการจัดจำหน่ายเช่นเดียวกับสำนักพิมพ์แต่กระทำในระดับที่เล็กกว่า ส่วนการประชาสัมพันธ์ของสำนักพิมพ์จะมีการอ้างอิงถึงความนิยมของต้นฉบับในอินเทอร์เน็ตเพื่อเป็นการดึงดูดผู้ซื้อ ในส่วนของคุณลักษณะของเว็บ 2.0 ที่มีส่วนช่วยในการผลิตและจัดจำหน่ายหนังสือ การจากศึกษาพบคุณลักษณะของเว็บ 2.0 ดังนี้ คุณลักษณะการเปิดกว้าง คุณลักษณะการผลิตเนื้อหาโดยผู้ใช้ระดับปัจเจกและการนำเนื้อหาเข้าสู่ระบบโดยผู้ใช้ คุณลักษณะการสร้างสรรค์สิ่งใหม่จากพลังที่เชื่อมต่อกันของกลุ่มคนที่อยู่ในเครือข่าย และคุณลักษณะผลกระทบแห่งพลังของเครือข่าย
DOI: 10.14457/cu.the.2015.991
title: การแสวงหาข้อมูล แรงจูงใจ ทัศนคติ และพฤติกรรมการซื้อเสื้อผ้าของหญิงรักหญิง

description: การวิจัยเรื่องการแสวงหาข้อมูล แรงจูงใจ ทัศนคิต และพฤติกรรมการซื้อเสื้อผ้าของหญิงรักหญิงโดยมีวัตถุประสงค์ 1) เพื่อศึกษาการแสวงหาข้อมูล แรงจูงใจ ทัศนคติ และพฤติกรรมการซื้อเสื้อผ้าของหญิงรักหญิง 2) เพื่อศึกษาความแตกต่างของลักษณะทางประชากรที่มีต่อการแสวงหาข้อมูล แรงจูงใจทัศนคติและพฤติกรรมการซื้อเสื้อผ้าของหญิงรักหญิง 3) เพื่อศึกษาความสัมพันธ์ระหว่างการแสวงหาข้อมูล แรงจูงใจ ทัศนคติ และพฤติกรรมการซื้อเสื้อผ้าของหญิงรักหญิง โดยแบบสอบถามออนไลน์เป็นเครื่องมือกับกลุ่มตัวอย่าง หญิงรักหญิง วัยทำงาน อายุ 20 - 55 ปี และอาศัยอยู่ในกรุงเทพมหานคร จำนวน 400 คน ผลการวิจัยพบว่า กลุ่มตัวอย่างส่วนใหญ่อายุ 26 - 30 ปี การศึกษาระดับปริญญาตรี หรือเทียบเท่า อาชีพพนักงานบริษัท รายได้เฉลี่ยต่อเดือน 10,001 - 25,000 บาท การแสวงหาข้อมูลอยู่โดยรวมในระดับปานกลาง โดยมีรายละเอียด คือ มีการรวบรวมข้อมูลสม่ำเสมอระดับปานกลาง มีการแสวงหาข้อมูลจากแหล่งข้อมูลภายในระดับมาก ความบ่อยครั้งที่ค้นหาข้อมูลระดับน้อย โดยมีการใช้อินเตอร์เน็ตในการเข้าถึงข้อมูลมากที่สุด แรงจูงใจโดยรวมต่อการซื้อเสื้อผ้าอยู่ในระดับมาก โดยมีแรงจูงใจด้านเหตุผล คือ คุณภาพสินค้าระดับมากที่สุด แรงจูงใจด้านอารมณ์ คือ ความทันสมัยระดับมาก ทัศนคติโดยรวมอยู่ในระดับเห็นด้วย โดยมีทัศนคติระดับเห็นด้วยอย่างยิ่ง ด้านคุณภาพของสินค้าและเหมาะสมกับราคา พฤติกรรมการซื้อเสื้อผ้า คือ ระดับมากที่สุดซื้อที่ห้างสรรพสินค้ามากที่สุด ไปซื้อคนเดียว ซื้อเพื่อสร้างภาพลักษณ์ให้ตนเอง ความถี่ในการซื้อเฉลี่ย 2 -3 เดือนต่อครั้ง เสื้อผ้าที่ซื้อเดือนละครั้ง คือ เสื้อยืดคอกลม คอวี ค่าใช้จ่าย 1,001 - 1,500 บาท
DOI: 10.14457/cu.the.2015.992
title: การสื่อสารตราสินค้าบุคคลของบุคคลผู้มีชื่อเสียงผ่านอินสตาแกรม

description: การวิจัยครั้งนี้มีวัตถุประสงค์เพื่อศึกษากลยุทธ์การสื่อสารตราสินค้าบุคคล ของบุคคลผู้มีชื่อเสียงผ่านอินสตาแกรม โดยใช้แนวทางการวิจัยเชิงคุณภาพด้วยการวิธีวิเคราะห์เอกสารจากแอคเค้าท์อินสตาแกรมของ ไปรยา ลุนเบิร์ก และแอคค้าท์ที่แฟนคลับสร้างให้พาขวัญ สหวงษ์ ร่วมกับการสัมภาษณ์เชิงลึก นักการตลาด ผู้สื่อข่าวสายบันเทิง และบุคคลผู้มีชื่อเสียงในวงการบันเทิง ผลการวิจัยพบว่า ไปรยา ลุนเบิร์ก และ พาขวัญ สหวงษ์ มีการใช้กลยุทธ์การสื่อสารตราสินค้าบุคคล 3 องค์ประกอบ ได้แก่ 1) ประเภทของการโพสท์ 2) จุดจูงใจในสาร และ 3) องค์ประกอบการสื่อสารตราสินค้าบุคคล โดย ไปรยา ลุนเบิร์ก มีการสื่อสารตราสินค้าความเป็นผู้หญิงที่ดูแลรักษาสุขภาพ มีแรงบันดาลใจในการดำเนินชีวิตและช่วยเหลือผู้อื่นเสมอ ในขณะที่ พาขวัญ สหวงษ์ มีการสื่อสารตราสินค้าการเป็นตัวแทนของ ทฤษฎี สหวงษ์ และการทำทรงผมที่เป็นเอกลักษณ์ นอกจากนี้ การสื่อสารตราสินค้าบุคคลของบุคคลผู้มีชื่อเสียงทั้งสองยังช่วยให้ใด้รับประโยชน์ ได้แก่ การผลิตสินค้าของตนเองออกจำหน่าย ได้รับเลือกให้เป็นผู้นำเสนอสินค้า และทูตตราสินค้า รวมถึงการได้รับสนับสนุนจากประชาชนเพิ่มมากขึ้น
DOI: 10.14457/cu.the.2015.993
title: กระบวนการสร้างและการแพร่กระจายของอินเทอร์เน็ตมีมในสังคมไทย

description: การวิจัยนี้มีจุดประสงค์เพื่ออธิบายกระบวนการสร้างและการแพร่กระจายของอินเทอร์เน็ตมีมที่เกิดขึ้นในสังคมไทย และอธิบายความสัมพันธ์ระหว่างบริบทสังคมวัฒนธรรมกับกระบวนการดังกล่าว ตลอดจนทำความเข้าใจในการรับรู้และตีความเรื่องอินเทอร์เน็ตมีมของผู้ใช้อินเทอร์เน็ต จากกลุ่มตัวอย่าง 19 คน ที่เป็นผู้มีความรู้ความเข้าใจ และ/หรือเคยสื่อสารอินเทอร์เน็ตมีม คัดเลือกแบบเฉพาะเจาะจงมาดำเนินการวิจัยด้วยการสนทนากลุ่มและการสัมภาษณ์เชิงลึกด้วยคำถามแบบปลายเปิดเป็นเครื่องมือในการวิจัย ผลการวิจัยพบว่ากระบวนการสร้างและการแพร่กระจายของอินเทอร์เน็ตมีมเริ่มจากการพัฒนาของข้อมูลทางวัฒนธรรมที่มีภาวะความพร้อมของเนื้อหา (content) ที่เหมาะสม มีสภาพแวดล้อมที่เอื้อต่อการเกิดกระบวนการ และมีวงจรชีวิตที่ทำให้มีมหมดอายุและเปิดโอกาสให้มีมใหม่ๆเกิดขึ้นมาแทนที่ โดยอินเทอร์เน็ตมีมที่กลับคืนสู่ข้อมูลดังเดิมเหล่านั้นยากที่จะพัฒนากลับมาสู่ภาวะของอินเทอร์เน็ตมีมอีกครั้ง รวมถึงการตั้งใจสร้างข้อมูลให้กลายเป็นอินเทอร์เน็ตมีมก็ทำได้ยากเนื่องจากต้องอาศัยปัจจัยสำคัญทางด้านเวลาที่เหมาะสมพอดีของการเกิดมีม และพบว่าบริบทสังคมวัฒนธรรมยังเป็นปัจจัยหนึ่งที่เป็นแรงจูงใจให้เกิดพฤติกรรมการแพร่กระจายคอนเทนต์อินเทอร์เน็ตมีม ขณะเดียวกันอินเทอร์เน็ตมีมก็มีความสัมพันธ์ต่อการธำรงรักษาและสะท้อนให้เห็นโครงสร้างสังคมไทยบางประการ อีกทั้งพบว่าผู้ใช้อินเทอร์เน็ตรับรู้และเข้าใจอินเทอร์เน็ตมีมในลักษณะของเครื่องมือสื่อสารที่ให้ประโยชน์และอาจส่งผลกระทบต่อผู้ใช้และสังคมได้ด้วย โดยแง่มุมด้านดีคือเป็นเครื่องมือสื่อสารความคิด ตัวตน เครื่องมือสื่อสารเพื่อประโยชน์ทางธุรกิจและช่วยเหลือสังคม และเครื่องมือสื่อสารที่ช่วยบรรเทาความขัดแย้งในสังคม ส่วนในแง่มุมด้านผลกระทบที่พึงระวังคือการสื่อสารที่รวดเร็วจนอาจขาดความยั้งคิด นำมาซึ่งความฉาบฉวยในสังคม และการสื่อสารแสดงตัวตนที่มากเกินขอบเขตจนสร้างความรำคาญและความเข้าใจผิดต่อกันได้